**POZIV ZA PODNOŠENJE PONUDA U OTVORENOM POSTUPKU                                              JAVNE NABAVKE**

Na osnovu odluke V.D. Direktora Instituta za onkologiju i radiologiju Srbije, broj: 11-239 od 22.08.2014. godine, kojom je pokrenut 101. otvoreni postupak javne nabavke po osnovu člana 32. Zakona o javnim nabavkama, pozivamo vas da blagovremeno podnesete svoje ponude.

**Predmet javne nabavke su dobra- EKG aparati.**

*Predmetna nabavka je definisana u Opštem rečniku nabavke: Kardiovaskularni uređaji (oznaka-33123000).*

U Godišnjem planu nabavki za 2014. g. naručioca, predmetna nabavka je predviđena na kontu 512511, medicinska oprema, redni broj 31, pozicija 6.

|  |  |  |
| --- | --- | --- |
| 1 | 2 | 3 |
| Naziv dobra | Jedinica mere | Količina |
| EKG APARAT | Kom | 2 |

Pravo učešća imaju ponuđači koji ispunjavaju uslove iz člana 75. Zakona o javnim nabavkama («Službeni glasnik» RS br. 124/2012) i dostave potrebne dokaze o ispunjenosti tih uslova shodno članu 77. Zakona o javnim nabavkama.

Ponuđači su dužni da kao dokaz o ispunjenosti uslova iz člana 75. Zakona o javnim nabavkama dostave sve dokaze utvrđene u predmetnoj konkursnoj dokumentaciji.

Shodno čl. 79. st. 4 ZJN ponuđač nije dužan da dostavlja dokaze koji su javno dostupni na internet stranicama nadležnih organa, a s tim u vezi članom 78. ZJN koji se primenjuje od 01.09.2013. godine, propisano je da organizacija nadležna za registraciju privrednih subjekata vodi javni registar ponuđača – preduzetnika i pravnih lica koji ispunjavaju obavezne uslove iz čl. 75. st. 1. tač. 1 do 4. ZJN. Članom 78. st. 5. ZJN propisano je da lice upisano u registar ponuđača nije dužno da prilikom podnošenja ponude, odnosno prijave

dokazuje ispunjenost obaveznih uslova, pa shodno tome PONUĐAČ KOJI JE UPISAN U REGISTAR PONUĐAČA, SAMO IMA OBAVEZU DA NARUČIOCU JASNO UKAŽE DA SE NALAZI U REGISTRU PONUĐAČA, te je time oslobođen obaveze da dostavlja dokaze u pisanoj formi, a kojim dokazima se utvrđuje ispunjenost obaveznih uslova iz čl. 75 st. 1. tač. 1. do 4. ZJN.

Uvid i preuzimanje konkursne dokumentacije može se izvršiti preuzimanjem iste sa Portala Uprave za javne nabavke i internet stranice naručioca [www.ncrc.ac.rs](http://www.ncrc.ac.rs/)

Ponude se primaju u skladu sa konkursnom dokumentacijom i pozivom za dostavljanje ponuda.

Naručilac zadržava pravo da odbije ponudu ukoliko poseduje dokaz kojim potvrđuje da ponuđač nije ispunjavao svoje obaveze po ranije zaključenim ugovorima o javnim nabavkama koji su se odnosili na isti predmet nabavke, za period od prethodne tri godine za predmet nabavke (negativna referenca) u skladu sa članom 82.ZJN i konkursnom dokumentacijom.

Izbor najpovoljnijeg ponuđača izvršiće se primenom kriterijuma iz člana 85. stav 1. tačka 2. Zakona o javnim nabavkama - **najniža ponuđena cena**. U slučaju da u predmetnoj javnoj nabavci postoje dve ili više ponuda sa istom ponuđenom cenom kao najnižom, naručilac će po osnovu elementa kriterijuma -referentna lista, ugovor dodeliti ponuđaču koji je dostavio potvrde o realizovanim ugovorima za isti predmet nabavke u prethodnoj godini u većem iznosu.

**Ponude dostaviti Institutu za onkologiju i radiologiju Srbije, Beograd, Pasterova br. 14, sa napomenom «PONUDA- NE OTVARATI» do 25.09.2014. godine, do 11.00 časova.** Blagovremenom ponudom se smatra ponuda koja je primljena od strane naručioca u roku određenom u pozivu za podnošenje ponuda bez obzira na način dostavljanja (neposrednom predajom, predajom putem pošte).

**Postupak javnog otvaranja obaviće se:** **25**.**09.2014**. **u 12.05**. **časova u prostorijama Instituta za onkologiju i radiologiju Srbije.** Pravo učešća u postupku otvaranja ponuda imaju ovlašćeni predstavnici ponuđača koji su dužni da predstavniku naručioca, pre početka postupka otvaranja ponuda dostave ovlašćenje za učešće u postupku izdato u pisanoj formi.

Neblagovremene ponude neće biti uzete u razmatranje. Ponude dostaviti na srpskom jeziku. Cene u ponudi ponuđači su dužni da iskažu isključivo u dinarima.

Odluka o dodeli ugovora biće doneta na osnovu izveštaja o stručnoj oceni ponuda u roku od 25 dana od dana otvaranja ponuda.

Sve ostale informacije o javnoj nabavci mogu se dobiti u Odseku za javne nabavke Instituta za onkologiju i radiologiju Srbije, Pasterova 14, lice za kontakt: Željka Jovanović, dipl.ecc, tel. 011-2067-375, Miloš Kukulj, dipl.pravnik, tel. 011-2067-345.

                                                                          V.D. Direktora Instituta za

                                                                         onkologiju i radiologiju Srbije

\_\_\_\_\_\_\_\_\_\_\_\_\_\_\_\_\_\_\_\_

Prof.dr. Radan Džodić